Det var en taknemmelig forsvarsminister, der søndag takkede de danske soldater, der med kort varsel skal udsendes som en del af det danske bidrag til NATO's kollektive forsvar. Weekenden igennem er militært materiel blevet fragtet på tværs af landet og til Køge Havn. Det drejer sig blandt andet om 100 køretøjer, våben og ammunition. Meget af det kommer fra Aalborg Kaserne. Fra Køge havn sendes det hele så videre til Letland. - Vi er stolte af jer Forsvarsministeren holdte søndag et såkaldt "doorstep", hvor han talte til soldaterne, der ifølge ministeren skal til NATO's afskrækkelse af Putin. - Det forventes af Danmark som kerneallieret i NATO, siger forsvarsminister Morten Bødskov (S). Selvom beslutningen er taget med kort varsel, er han ikke i tvivl om, at forsvaret er klar til at løfte opgaven. - De skal hjælpe til, at vi kan have et fredeligt og stabilt Europa, siger forsvarsminister Morten Bødskov (S). - I skal vide, at både Folketinget og hele Danmark er stolte af jer, siger Morten Bødskov. Ikke set siden 1999 I europæisk sammenhæng er der ikke set så stort et militært bidrag siden Kosovo i 1999. Dengang var det i en fredsbevarende sammenhæng. Den danske bataljon er én ud af 30, men der er ingen tvivl om vigtigheden af det danske bidrag. - De skal hjælpe til, at vi kan have et fredeligt og stabilt Europa, siger forsvarsminister Morten Bødskov (S).

Referat:
1000 danske soldater sendes i løbet af næste uge til Letland. Omkring 200 af dem kommer fra nordjylland - det samme gør meget af det militære materiel.